CELEX: 32015D0204
Language: et
Date: 2015-02-06 00:00:00
Title: Komisjoni rakendusotsus (EL) 2015/204, 6. veebruar 2015 , millega muudetakse kõrge patogeensusega linnugripiga seonduvalt otsuse 2007/777/EÜ II lisas esitatud Kanadat käsitlevat kannet loetelus, kus on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli (teatavaks tehtud numbri C(2015) 554 all)  EMPs kohaldatav tekst

10.2.2015   
               
               
                  ET
               
               
                  Euroopa Liidu Teataja
               
               
                  L 33/45
               
            
         KOMISJONI RAKENDUSOTSUS (EL) 2015/204,
         6. veebruar 2015,
         millega muudetakse kõrge patogeensusega linnugripiga seonduvalt otsuse 2007/777/EÜ II lisas esitatud Kanadat käsitlevat kannet loetelus, kus on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli
         
            
               (teatavaks tehtud numbri C(2015) 554 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat osa, artikli 8 punkti 1 esimest lõiku, artikli 8 punkti 4 ning artikli 9 lõike 4 punkti c,
         ning arvestades järgmist:
         
                     (1)
                  
                  
                     Komisjoni otsuses 2007/777/EÜ (2) on sätestatud looma- ja inimtervishoiu nõuded lihatoodete ja töödeldud magude, põite ja soolte saadetiste (edaspidi „kaubad”) liitu importimiseks, liidu kaudu toimuvaks transiidiks ja liidus ladustamiseks.
                  
               
                     (2)
                  
                  
                     Otsuse 2007/777/EÜ II lisa 1. osas on kirjeldatud nende kolmandate riikide piirkondi, mille suhtes on kõnealuste kaupade toomisel liitu kehtestatud piirangud selleks, et kaitsta loomade tervist, ja kus kohaldatakse piirkondadeks jaotamist. Kõnealuse lisa 2. osas on sätestatud loetelu nende kolmandate riikide ja riikide osade kohta, kust lubatakse kõnealuseid kaupu liitu tuua juhul, kui kaupa on töödeldud vastavalt kõnealuse lisa 4. osas sätestatule.
                  
               
                     (3)
                  
                  
                     Kanada on loetletud otsuse 2007/777/EÜ II lisa 2. osas riigina, kust on lubatud muu hulgas tuua liitu kaupu, mis on saadud kodulindudest, tehistingimustes peetavatest uluklindudest ja looduslikest jahilindudest ning mida on töödeldud muul viisil kui eritöötlusega vastavalt kõnealuse lisa 4. osale (töötlemisviis „A”); lisaks peab olema täidetud tingimus, et kauba valmistamiseks kasutatud liha vastab värske liha suhtes kohaldatavatele loomatervishoiunõuetele, sealhulgas nõudele, et kolmas riik või selle osa, kust liha on pärit, on vaba kõrge patogeensusega linnugripist, nagu on sätestatud otsuse 2007/777/EÜ III lisas esitatud näidissertifikaadis.
                  
               
                     (4)
                  
                  
                     Liidu ja Kanada valitsuse vahel sõlmitud kokkuleppega (3) on ette nähtud piirkondadeks jaotamise meetmete kiire vastastikune tunnustamine liidus või Kanadas aset leidva haiguspuhangu korral.
                  
               
                     (5)
                  
                  
                     Kanada Briti Columbia provintsis paiknevates linnukasvatustes on kinnitatud kõrge patogeensusega linnugripi alaliigi H5N2 esinemist.
                  
               
                     (6)
                  
                  
                     Kui arvestada Kanada praegust kõrge patogeensusega linnugripiga seonduvat olukorda, ei ole töötlemisviis „A” piisav selleks, et kõrvaldada ohtu, mida kujutab endast loomade tervisele kodulindudest, tehistingimustes peetavatest uluklindudest ja looduslikest jahilindudest saadud kauba toomine liitu. Et hoida ära kõrge patogeensusega linnugripi viiruse liitu toomine, tuleks nende kaupade puhul kasutada vähemalt otsuse 2007/777/EÜ II lisa 4. osas sätestatud töötlemisviisi „D”.
                  
               
                     (7)
                  
                  
                     Kanada esitas oma territooriumi epidemioloogilise olukorra kohta teavet ja kirjeldas meetmeid, mida on võetud kõrge patogeensusega linnugripi edasise leviku ärahoidmiseks. Komisjon on seda teavet ja neid meetmeid hinnanud. Hindamise alusel, liidu ja Kanada kokkuleppes sätestatud kohustuste ja Kanada esitatud tagatiste põhjal on asjakohane järeldada, et töötlemisviisi „D” kasutamise nõudmisest peaks piisama selleks, et hõlmata riske, mis on seotud kõnealusest haigusest mõjutatud piirkondades kasvatud kodulindude või uluklindude või seal elunevate looduslike jahilindude lihast saadud kaupade liitu toomisega (need on piirkonnad, mille suhtes Kanada veterinaarametid on praeguste haiguspuhangute tõttu piirangud kehtestanud). Seetõttu tuleks vastavalt muuta otsuse 2007/777/EÜ II lisa 2. ja 4. osa.
                  
               
                     (8)
                  
                  
                     Seepärast tuleks otsust 2007/777/EÜ vastavalt muuta.
                  
               
                     (9)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2007/777/EÜ II lisa muudetakse vastavalt käesoleva otsuse lisale.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 6. veebruar 2015
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 18, 23.1.2003, lk 11.
         
            (2)  Komisjoni otsus 2007/777/EÜ, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
         
            (3)  Kokkulepe Euroopa Ühenduse ja Kanada valitsuse vahel, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ja mis kiideti ühenduse nimel heaks nõukogu otsusega 1999/201/EÜ (EÜT L 71, 18.3.1999, lk 3).
      
      
         
            LISA
            Otsuse 2007/777/EÜ II lisa muudetakse järgmiselt.
            
                        1)
                     
                     
                        1. osas lisatakse Brasiiliat ja Hiinat käsitlevate kannete vahele järgmine kanne Kanada kohta:
                        
                                    „Kanada
                                 
                                 
                                    CA
                                 
                                 
                                    01/2014
                                 
                                 
                                    Kogu riik
                                 
                              
                                    CA-1
                                 
                                 
                                    01/2014
                                 
                                 
                                    Kogu Kanada riik, välja arvatud ala CA-2
                                 
                              
                                    CA-2
                                 
                                 
                                    01/2014
                                 
                                 
                                    Kanada ala, mille kirjelduses on märgitud „Esmane kontrollitsoon”
                                    ja mis on piiritletud järgmiselt:
                                    
                                                —
                                             
                                             
                                                läänes – Vaikne ookean;
                                             
                                          
                                                —
                                             
                                             
                                                lõunas – Ameerika Ühendriikide riigipiir;
                                             
                                          
                                                —
                                             
                                             
                                                põhjas – kiirtee nr 16;
                                             
                                          
                                                —
                                             
                                             
                                                idas – Briti Columbia provintsi ja Alberta provintsi vaheline piir.”
                                             
                                          
                              
                  
                        2)
                     
                     
                        2. osas asendatakse Kanadat käsitlev kanne järgmisega:
                        
                                    „CA
                                 
                                 
                                    Kanada CA
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    XXX
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    XXX
                                 
                                 
                                    A
                                 
                              
                                    Kanada CA-1
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    A
                                 
                                 
                                    A
                                 
                              
                                    Kanada CA-2
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    D
                                 
                                 
                                    D
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    XXX
                                 
                                 
                                    A
                                 
                                 
                                    D
                                 
                                 
                                    A”